
Во последните децении, Република Северна Македонија беше една од најперспективните држави од Западен Балкан од аспект на нејзините напори за пристапување кон ЕУ и развивање повисоки стандарди поврзани со демократските принципи и човековите права и слободи. Различни извештаи за следење на демократијата покажуваат дека е постигнат одреден напредок во изминатите децении, но наедно ја истакнуваат и потребата на земјата да продолжи со напредокот за да може во иднина да се приклучи кон ЕУ. 

Тоа е причината поради која тимот на проектот „Дали личиме на ЕУ? - Филмско документирање за мониторинг и заштита на човековите права во Северна Македонија“ ја користи активноста која предвидува снимање кратки документарни филмови како дополнителен механизам за мониторинг, преку кој може да се утврди до кој степен Република Северна Македонија наликува на европските земји и каде треба да се направат дополнителни промени во иднина со цел да се достигнат европските стандарди.

Проектот „Дали личиме на ЕУ? - Филмско документирање за мониторинг и заштита на човековите права во Северна Македонија“ го спроведува Здружението за промоција на културните вредности КОНФИДЕНС, а е кофинансиран од Европската комисија преку Европскиот инструмент за демократија и човекови права (ЕИДХР).

Целта на проектот е преку кратки документарни и анимирани филмови да се подигне јавната свест за бариерите што постојат во општеството во однос на следењето, спроведувањето и заштитата на човековите права во Република Северна Македонија.

Општа цел на проектот е да се унапреди јавната свест за постоечките бариери во однос на следењето и заштитата на човековите права во Република Северна Македонија преку кратки документарни и анимирани филмови. 

Проектот има за цел да утврди причини кои придонесуваат кон прекршувањето на човековите права, како и идни чекори неопходни за Република Северна Македонија да се усогласи со практиките на ЕУ во однос на заштитата на човековите права и почитувањето на постојните закони. Од особена важност за проектот е да се идентификува кои практики треба да ги унапредат државните институции, локалната самоуправа и другите засегнати страни што произлегуваат од условите за членство во ЕУ. 

Специфични цели на проектот се:
· да се развијат ефикасни механизми за следење и заштита на човековите права при имплементација на основните права и слободи; 
· да се промовира почитувањето за основните човекови права и слободи; и
· да се идентификува кои практики институциите треба да ги унапредат со цел да можат да функционираат во согласност со принципите на ЕУ.

Времетраењето на проектот е 24 месеци и се спроведува во периодот од 01.02.2020 до 01.02.2022.

Проектот треба да послужи како дополнителен механизам за следење на напредокот на практиките кои што се однесуваат на човековите права во земјата. За ​​илустрација - доколку  документарците за човековите права идентификуваат недостиг на знаење или професионално однесување во јавната администрација, корупција, дискриминаторски практики во образованието, здравствената заштита, судството или положбата на малцинствата, тогаш ќе бидат преземени натамошни активности во соработка со граѓанското општество и со ЕУ со цел да се направат промени во заедницата.

Како краен резултат, се очекува проектот да придонесе кон подигање на јавната свест на целните групи и на пошироката јавност, кои на овој начин ќе имаат можност да се стекнат и со дополнителни увиди и знаење за овие прашања, што ќе бидат презентирани на едноставен и разбирлив начин. Овој вид поддршка, директно или индиректно, ќе придонесе кон поефикасно остварување на основните права на граѓаните и ќе влијае врз натамошно развивање на практиките на активното граѓанство во земјата.

Друга релевантна компонента на проектот е градење капацитети на локално ниво, што ќе се реализира преку обуки за претставници од локални граѓански организации и преку спроведување програма за доделување мали грантови.

Преку Повикот за предлог-проекти којшто е дел од програмата за регрантирање, најмалку 10 локални граѓански организации ќе добијат мали грантови за спроведување кампањи, различни активности или за продуцирање видео-материјали кои што во фокус ги имаат човековите права на локално ниво. 

Целта на Повикот за предлог-проекти е да се доделат мали грантови на локални граѓански организации за спроведување проекти со кои ќе се подобри ситуацијата со човековите права во специфични области, како што се: професионалното однесување на јавната администрација, судскиот систем, здравствената заштита, образованието, предизвиците поврзани со сообраќајот и животната средина, положбата на малцинските групи итн. 

Специфичните цели на предлог-проектите треба да бидат усогласени со специфичните цели на проектот „Дали личиме на ЕУ? - Филмско документирање за мониторинг и заштита на човековите права во Северна Македонија“. Предлог-проектите треба да имаат за цел: 
· да развијат ефикасни механизми за следење на човековите права и унапредување на нивната заштита при имплементација на основните права и слободи; 
· да промовираат почитување за основните човекови права и слободи; и
· да идентификуваат кои практики институциите треба да ги унапредат со цел да функционираат во согласност со принципите на ЕУ.

Проектите треба да водат кон постигнување на резултати, како на пример:
· подобар увид и унапредување на знаењето за различни теми од интерес на целните групи и на пошироката јавност во локалните средини во Северна Македонија; 
· подигање на јавната свест за човековите права во локалните средини; 
· унапредување на соработката со други граѓански организации, медиуми, локални институции во локалните средини каде што се спроведуваат активностите;
· поттикнување на практиките на активно граѓанско вклучување во локалните средини;
· унапредување на механизмите што им овозможуваат на граѓаните, на граѓанските организации и на медиумите да реагираат до институциите во врска со заштита на човековите права;
· намалување на недовербата на граѓаните во институциите на локално ниво. 


[bookmark: _Toc75792519]2.3	Типови активности што може да бидат поддржани

Предлог-проектите треба да се фокусираат на локалните средини/општини/рурални средини во Северна Македонија каде што работат локалните граѓански организации, со цел да известуваат и да ја промовираат ситуацијата со човековите права во специфични области, како што се: професионалното однесување на јавната администрација, судскиот систем, здравствената заштита, образованието, предизвиците поврзани со сообраќајот и животната средина, положбата на малцинските групи и сл.   

Активностите преку кои треба да се постигнат очекуваните резултати, може да вклучуваат:

· Кампањи составени од видео-содржини, како на пример кратки документарни филмови (5-7 минути), кратки видеа или анимирани содржини (1:30-3 минути), како и постери и инфографици чија цел е да претстават специфични локални теми и прашања поврзани со човековите права или да поттикнат акција од страна на локалните власти; 

· Локални акции поврзани со унапредување на ситуацијата со човековите права во заедницата/локалната средина, како на пример:
· активности за застапување што се однесуваат на теми поврзани со човековите права што произлегуваат од локалниот контекст;
· активности за подобро информирање на граѓаните за нивните права пред институциите; 
· иницирање промени поврзани со проблем/ситуација во општината што ги засега или се одразува врз човековите права; 
· соработка со локалните медиуми во насока на продуцирање локални вести поврзани со заштита или прекршување на човековите права во локалните средини; 
· соработка со други граѓански организации во насока на спроведување заеднички активности поврзани со некој проблем во животната средина и сл.

· Организациja на конференции, работилници или тркалезни маси за претставување истражувања и анализи или иницирање јавна дебата за тековни прашања поврзани со почитувањето на човековите права на локално ниво; 

· Активности кои ќе претставуваат паралели меѓу Република Северна Македонија и Европската Унија на локално ниво. 

Времетраењето на проектите може да биде помеѓу 3 и 5 месеци. 

За локалните граѓански организации чии предлог-проекти ќе бидат избрани за доделување грантови, проектниот тим ќе организира две работилници за административно и финансиско раководење на проекти по потпишувањето на договорите. 

На Повикот може да аплицираат мали граѓански организации коишто работат во областа на човековите права на локално ниво, и притоа се занимаваат со промоција, заштита и мониторинг на човековите права во локалните средини во Северна Македонија. 

Под мали граѓански организации коишто работат на локално ниво се подразбираат оние чии активности се фокусирани на локалните средини во земјава (помали или поголеми градови, општина/и, рурална средина/и), а не на национално ниво. 

За да можат да аплицираат, локалните граѓански организации треба да ги исполнуваат следниве услови:
· да бидат регистрирани како правно лице, во согласност со Законот за здруженија и фондации;
· да функционираат најмалку една година;
· да имаат претходно искуство во спроведување на слични проекти и активности.

Вкупниот расположив буџет за овој Повик за доделување грантови изнесува 50,000 евра. Во рамките на овој Повик, ќе бидат доделени грантови на мали граѓански организации коишто работат на локално ниво во износ:

· од минимум 3,000 евра до максимум 5,000 евра, (финансирањето ќе биде во денарска противвредност по курс по кој е потпишан Договорот со ЕУ за Проектот „Дали личиме на ЕУ? - Филмско документирање за мониторинг и заштита на човековите права во Северна Македонија“). 

Проектот „Дали личиме на ЕУ? - Филмско документирање за мониторинг и заштита на човековите права во Северна Македонија“ ќе обезбеди целосно (100%) финансирање на регрантистите. Граѓанските организации не е потребно да обезбедат ко-финансирање.  

Буџетот треба да ги рефлектира сите предвидени активности од предлог-проектот и треба да ги вклучува трошоците кои се директно поврзани со нивната имплементација. 

Проектот го задржува правото да не ги додели сите средства доколку пријавените предлог-проекти не кореспондираат со целите на повикот. 

Во рамки на овој Повик како прифатливи трошоци се сметаат оние што: 
· се направени од граѓанската организација која го добива грантот и кои што се директно поврзани со спроведување на предлог-проектот;
· настанале за време на спроведување на проектот; 
· се наведени во предложениот буџет на проектот; 
· се неопходни за спроведување на проектот за кој се доделува грантот; 
· може да се утврдат и да се докажат со документација; 
· се внесени во сметководствениот систем на граѓанската организација, документирани во согласност со применливите сметководствени стандарди и се во согласност со вообичаените сметководствени практики на граѓанската организација; 
· се во согласност со барањата за оданочување и со законите за социјална заштита; 
· се рационални, оправдани и се во согласност со принципите за финансиски менаџмент, особено од аспект на економичност и ефикасност. 

Трошоците кои може да бидат финансирани преку овој Повик за предлог-проекти се следните: 
· платите на лицата кои ќе бидат вклучени во раководење на проектот (бруто плати со вклучено социјално осигурување и други поврзани трошоци, дневници за посети/патувања); 
· патни трошоци и трошоци за сместување (доколку има потреба);
· хонорари за надворешни соработници директно ангажирани во некои активности од проектот;
· трошоци за активностите; 
· трошоци за информирање, комуницирање и промоција (дизајн, печатење, спонзорирање објави на социјалните мрежи); 
· други трошоци неопходни за имплементација на проектот (треба да се наведат).

Неприфатливи трошоци:
· набавка/купување на каква било опрема;
· долгови и камати;
· трошоци финансирани од други проекти или работни програми кои се финансирани од грантови на ЕУ;
· ДДВ;
· курсни разлики.

Сите проекти ќе бидат ослободени од плаќање ДДВ и ќе бидат регистрирани во Управата за јавни приходи и во Секретаријатот за европски прашања. 

Граѓанската организација може да побара исплата на грантот доколку се исполнети условите од договорот за грант (рокови за плаќање, максимум износи итн.). Барањата за исплата треба да бидат испратени заедно со другите документи наведени подолу, како и во договорот за грант:
· Првата транша во износ од 80% од грантот ќе ѝ биде исплатена на граѓанската организација веднаш по потпишувањето на договорот; 
· Остатокот од 20% ќе биде исплатен по завршувањето на проектот и по поднесувањето на финалниот Финансиски и Наративен извештај.  

Апликациите и придружните документи треба да бидат поднесени исклучиво по електронски пат, на следната е-адреса: ngo.konfidens@gmail.com.

Крајниот рок за поднесување предлог-проекти е 20 јули 2021, 23:59 часот.

Заинтересираните локални граѓански организации треба да ги пополнат следните документи:
1. Формулар за аплицирање
2. Формулар за буџет
3. Изјава на апликантот
4. Копија од документ за регистрација на организацијата-апликант
5. Копија од тековна состојба (не постара од 6 месеци).

Сите прашања поврзани со постапката на аплицирање во рамки на овој Повик, може да ги испратите на: ngo.konfidens@gmail.com, најдоцна до 10.07.2021, 23:59 часот. Документот со најчестите прашања и одговори ќе биде достапен на веб-страницата на www.balkon3.org  три дена пред затворање на Повикот. 

По аплицирањето, сите апликанти ќе добијат потврда дека апликацијата е примена. 
Примените апликации прво ќе бидат евалуирани од аспект на тоа дали ги содржат сите потребни документи за аплицирање. Понатаму, апликациите ќе бидат оценувани според следните критериуми:

	Критериуми
	Максимум бодови

	1. Релевантност на проектот
	20

	· Предложените проекти се однесуваат на активности насочени кон подобрување на ситуацијата со човековите права во локалните средини/заедници;
· Активностите кои се предложени адресираат прашање кое е од значење за локалната средина/заедница или за потребите на целната група;  
· Предложените проекти поттикнуваат соработка со други граѓански организации, медиуми и локални институции во локалните средини каде ќе се спроведуваат.
	

	2. Капацитети за менаџирање
	15

	· Локалната граѓанска организација има задоволителен менаџерски и оперативен капацитет;
· Локалната граѓанска организација има соодветно искуство во менаџирање слични проекти поврзани со промоција, мониторинг и заштита на човековите права. 
	

	3. Квалитет на проектните активности и нивна остварливост  
	40

	· Дизајнот на проектот има логичен тек на активностите и тие водат кон остварување на резултати, продукти и влијание; 
· Продуктите и влијанието од активностите се остварливи;
· Активностите ги адресираат целните групи;
· Активностите предвидуваат комуникација со целните групи, како и комуникација со корисниците во однос на продуктите кои се резултат на проектот;
· Активностите овозможуваат видливост на проектот.
	

	 4. Буџет
	20

	· Предложениот буџет ги одразува активностите; 
· Трошоците за активностите се рационални, оправдани и во согласност со принципите за финансиски менаџмент, особено од аспект на економичност и ефикасност.

	

	5. Одржливост
	5

	· Проектните активности овозможуваат одржливост на некои продукти дури и по завршувањето на проектот. 
	

	Вкупно
	100



Евалуацијата и изборот на апликациите ќе го спроведува комисија составена од 5 члена –граѓански активист, новинар, експерт од областа на човековите права, експерт за раководење со грантови и раководител за финансии. Здружението Конфиденс ќе биде одговорно за составување на комисијата и за административното организирање на нејзината работа.

	Чекори во постапката
	Датум

	Објавување на Повикот за доделување грантови
	05.07.2021

	Краен рок за поставување прашања по е-пошта
	10.07.2021

	Прашањата и одговорите достапни на 
веб-страницата на www.balkon3.org 
	17.07.2021

	Краен рок за поднесување на предлог-проектите
	20.07.2021 , 23:59

	Повратна информација за прием на апликациите
	23.07.2021

	Краен рок за објавување на резултатите од евалуацијата на апликациите
	10.08.2021

	Потпишување на грантовите
	15.08.2021

	Почеток на проектот 
	01.09.2021




[image: C:\Users\Kate\Desktop\EUsoTEBE2.jpg]


[image: C:\Users\Kate\Desktop\logo.png]

image1.jpeg




image2.png




image3.jpeg
e




image4.png
Balkon3




